דאוצ'נג יאדינג

דאוצ'נג יאדינג (בסינית: 稻城亚丁机场) הוא נמל תעופה המשרת את נפת דאוצ'נג בנציבות האוטונומית הטיבטית גארזה שבמחוז סצ'ואן ברפובליקה העממית של סין. הוא ממוקם בעיירה סאנגדווי, מרחק של 130 ק"מ משמורת הטבע יאדינג. נמל התעופה ממוקם 4,411 מטרים (14,472 רגל) מעל פני הים, והוא נמל התעופה האזרחי הגבוה בעולם. בנייתו החלה באפריל 2011, בהשקעה כוללת של 1.58 מיליארד יואן (255 מיליון דולר). נמל התעופה נפתח ב-16 בספטמבר 2013. טיסת הבכורה הייתה טיסת אייר צ'יינה 4215 במטוס איירבוס A319 מבירת המחוז צ'נגדו, שהובילה 118 נוסעים. פתיחת נמל התעופה קיצרה את זמן הנסיעה בין דאוצ'נג לצ'נגדו לשעה אחת במקום נסיעה של יומיים באוטובוס. נמל התעופה מכיל כ-280,000 נוסעים בשנה. קישורים חיצוניים תמונות של נמל התעופה ביום פתיחתו סרטון ההמראה הערות שוליים